POZIV NA I. FAZU TESTIRANJA

Kandidatima koji su podnijeli pravovremene i potpune prijave te ispunjavaju formalne uvjete javnog natječaja za prijam u državnu službu u Ministarstvo poljoprivrede objavljenog u „Narodnim novinama“ broj 89/19 od 20. rujna 2019.

Testiranje će se održati dana **5. studenoga 2019. (utorak)** u prostorijama Ministarstva poljoprivrede i Ministarstva gospodarstva, poduzetništva i obrta, Ulica grada Vukovara 78, Zagreb, prema sljedećem rasporedu:

**8,30 – 11,30 h KANDIDATI S POČETNIM SLOVOM PREZIMENA:**

OD A DO BO (dvorana Ministarstva poljoprivrede, I. kat)

OD BR DO ĐUD (dvorana Ministarstva poljoprivrede, II. kat)

OD ĐUR DO GAR (dvorana Ministarstva poljoprivrede, III. kat)

OD GAŽ DO HERC (mala dvorana Ministarstva gospodarstva, poduzetništva i obrta, prizemlje)

OD HERU DO KOS (velika dvorana Ministarstva gospodarstva, poduzetništva i obrta, prizemlje)

**12,00 – 15,00 h KANDIDATI S POČETNIM SLOVOM PREZIMENA:**

OD KOV DO LOVRE (dvorana Ministarstva poljoprivrede, I. kat)

OD LOVRI DO MA (dvorana Ministarstva poljoprivrede, II. kat)

OD ME DO NE (dvorana Ministarstva poljoprivrede, III. kat)

OD NO DO R (velika dvorana Ministarstva gospodarstva, poduzetništva i obrta, prizemlje)

**15,30 – 18,30 h KANDIDATI S POČETNIM SLOVOM PREZIMENA:**

OD S DO ŠILJ (dvorana Ministarstva poljoprivrede, I. kat)

OD ŠIM DO VUJ (dvorana Ministarstva poljoprivrede, II. kat)

OD VUK DO Ž (dvorana Ministarstva poljoprivrede, III. kat)

**PRAVILA TESTIRANJA I POSTUPAK**

1. Testiranju mogu pristupiti kandidati koji su podnijeli pravovremene i potpune prijave i ispunjavaju formalne uvjete iz natječaja odnosno kandidati koji do održavanja testiranja nisudobili obavijest o neispunjavanju uvjeta natječaja.

 Po dolasku na provjeru znanja, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da nisu podnijeli pravovremene i potpune prijave ili ne ispunjavaju formalne uvjete propisane javnim natječajem, kao i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje ili su podnijele nepotpunu prijavu, ne mogu pristupiti testiranju.

2. Po utvrđivanju identiteta kandidata/kinja, kandidati/kinje će biti upućeni u odgovarajuću dvoranu gdje će se održavati provjera znanja potrebnog za obavljanje poslova radnih mjesta za koje se raspisuje javni natječaj.

**Molimo ponesite kemijske olovke.**

3. Za vrijeme provjere znanja i sposobnosti **nije dopušteno**:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija bez odobrenja osobe koja provodi testiranje;
* razgovarati s ostalim kandidatima/kinjama niti na drugi način remetiti koncentraciju kandidata/kinja.

**Ako kandidat/kinja želi ispraviti svoj odgovor, ispravak će se uzeti u obzir samo ako je uz ispravak odgovora stavljen potpis tog kandidata/kinje.**

**Ukoliko pojedini kandidat/kinja prekrši pravila iz točke 3. bit će udaljen/a s provjere znanja, a njegov/njezin rezultat Komisija neće priznati niti ocijeniti.**

4. Za provjeru znanja, sposobnosti i vještina posebnog dijela određenog za pojedino radno mjesto, kandidatima/kinjama se dodjeljuje od 0 do 10 bodova. Smatra se da su kandidati/kinje zadovoljili/e u prvoj fazi, ako su za posebni dio provedene provjere po pojedinom radnom mjestu dobili najmanje 5 bodova.

**Za vrijeme boravka u Ministarstvu poljoprivrede, kandidati/kinje su dužni/e poštivati kućni red i postupati prema uputama voditelja/ica testiranja i drugih službenih osoba. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja, te će se smatrati da su odustali/e od daljnjeg postupka testiranja.**